दिल्ली: नए साल पर इंडिया गेट जाने का बना रहे हैं प्लान तो ये खबर आपके लिए है, ये रूट्स रहेंगे बंद
दिल्ली में नए साल पर ट्रैफिक को कंट्रोल करने के लिए पुलिस ने नया प्लान बनाया है। इंडिया पर लोगों की भीड़ इकट्ठा होने की आशंका को देखते हुए ये बदलाव किए गए हैं।
31 दिसंबर न्यू ईयर सेलिब्रेशन के बाद 1 जनवरी 2022 नए साल पर इंडिया गेट को लेकर दिल्ली ट्रैफिक ने एडवाइजरी जारी की है। नए साल पर इंडिया गेट पर आने वाले पैदल यात्रियों और ट्रैफिक के सही तरीके से संचालन के लिए दिल्ली ट्रैफिक पुलिस ने इंतजाम किए हैं। इंडिया गेट पर बड़ी संख्या में पैदल यात्रियों के आने की स्थिति में 1 जनवरी सुबह 10 बजे से इंडिया गेट सी हैक्सागॉन को ट्रैफिक के लिए बंद कर दिया जाएगा और ट्रैफिक को इन रूट्स पर डाइवर्ट कर दिया जाएगा। डायवर्ट रूट्स-क्यू प्वाइंट से एमएलएनपी गोल चक्करसुनहरी मस्जिद गोलचक्कर मौलाना आजाद रोड, जनपथ,राजपथ रफी मार्ग विंडसर पैलेस गोलचक्कर राजेन्द्र प्रसाद रॉड जनपथकेजीमार्ग फिरोजशाह रोडमंडी हाउसडबल्यू प्वाइंटमथुरा रोड पुराना किला रोडमथुरा रोड शेरशाह रोडसुब्रममनियम भारती मार्ग, जाकिर हुसैन मार्गएसबीएम पंडारा रोडमान सिंह रोडइंडिया गेट से ट्रैफिक को इन रूट्स पर डाइवर्ट कर दिया जाएगा। डीडीएमए के येलो अलर्ट जो 28 दिसंबर को जारी किया गया था उसका सख्ती से पालन कराया जाएगा जिसमें सोशल, पॉलिटिकल, स्पोर्ट्स, एंटरटेनमेंट, कल्चरल, रिलिजियस, फेस्टिवल रिलेटेड भीड़ पूरी दिल्ली में बैन है। इसके अलावा सेंट्रल विस्टा के काम के चलते इंडिया गेट आम पब्लिक के लिए बंद है। इन सभी वजहों से दिल्ली ट्रैफिक पुलिस के जॉइंट कमिश्नर विवेक किशोर की पब्लिक से अपील है कि नए साल के सेलिब्रेशन के चलते इंडिया गेट की तरफ न आएं। इसके अलावा दिल्ली के चिड़ियाघर पर भी नए साल में भारी भीड़ की आशंका के चलते मथुरा रोड पर काफी ट्रैफिक बढ़ सकता है, ऐसे में पब्लिक से अपील की गई है कि हजरत निजामुद्दीन और प्रगति मैदान के बीच भैरों रोड, मथुरा रोड पर जाना अवॉयड करें।